# data[].attributes.body
Va ser una gegant estàtua del déu Hèlios construïda a l'illa de Rodes en el segle III aC per Cares de Lindos. La seua grandària era aproximadament la de la moderna Estàtua de la Llibertat, situada a Nova York, tot i que descansava sobre una plataforma menys elevada. Va ser una de les Set Meravelles del Món Antic.

# data[].attributes.body
És la més antiga de les Set Meravelles del Món Antic, i l'única que roman en gran part intacta. Els egiptòlegs creuen que la piràmide va ser construïda com a tomba per al faraó Kheops de la quarta dinastia egípcia.

# data[].attributes.body
Els jardins penjants de Babilònia (també anomenats els jardins de Semiramis), en temps de Nabucodonosor II, i les muralles de Babilònia foren considerats una de les Set Meravelles del Món. Tant els uns com les altres se suposa que van ser construïts per Nabucodonosor al voltant de l'any 600 aC (a l'actual Iraq). De tota manera, hi ha dubtes que els jardins arribaren a existir mai físicament.

# data[].attributes.body
Fou considerat una de les set meravelles del món. Construït al segle III aC en l'època hel·lenística, va estar en funcionament durant molt de temps, fins que dos terratrèmols l'enderrocaren al segle XIV.

Era una torre que el rei egipci Ptolemeu Sòter va decidir construir per guiar els vaixells cap al port d'Alexandria i identificar la situació de la ciutat des de molt lluny; l'edifici es va acabar durant el regnat del seu fill, Ptolemeu II Filadelf.

# data[].attributes.body
L'estàtua de Zeus a Olímpia, tallada pel famós escultor clàssic Fídies (segle V aC) cap al 435 aC, a l'antiga Grècia, és considerada tradicionalment una de les set meravelles del món. L'any 394, després d'estar-se uns 800 anys a Olímpia, va ser traslladada a Constantinoble (actualment Istanbul), capital de l'Imperi Romà d'Orient. Els historiadors creuen que, probablement, va ser destruïda en un incendi.

# data[].attributes.body
El temple d'Àrtemis (en grec Artemision i en llatí Artemisium), també conegut menys pròpiament com a temple de Diana, era un temple dedicat a Àrtemis (Diana en la cultura romana) del voltant del 550 aC a Efes (actualment a Turquia) baix la dinastia aquemènida de l'Imperi persa.

# data[].attributes.body
Fou un edifici sepulcral considerat una de les set meravelles de l'antiguitat, construït entre els anys 353 i el 350 aC a Halicarnàs (al present Bodrum, Turquia) per a Mausol, un sàtrapa de Cària a l'Imperi Persa. Fou construït per a Artemísia II de Cària pel seu marit i germanastre Mausol, mort el 353 aC.